CELEX: 32013R0025
Language: mt
Date: 2013-01-16 00:00:00
Title: Regolament tal-Kummissjoni (UE) Nru 25/2013 tas- 16 ta’ Jannar 2013 li jemenda l-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill u l-Anness tar-Regolament tal-Kummissjoni (UE) Nru 231/2012 fir-rigward tal-addittiv tal-ikel Diaċetat tal-potassju  Test b’relevanza għaż-ŻEE

17.1.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 13/1
               
            REGOLAMENT TAL-KUMMISSJONI (UE) Nru 25/2013
      tas-16 ta’ Jannar 2013
      li jemenda l-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill u l-Anness tar-Regolament tal-Kummissjoni (UE) Nru 231/2012 fir-rigward tal-addittiv tal-ikel Diaċetat tal-potassju
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1333/2008 tal-Parlament Ewropew u tal-Kunsill tas-16 ta’ Diċembru 2008 dwar l-addittivi tal-ikel (1), u b’mod partikolari l-Artikolu 10(3), l-Artikolu 14 u l-Artikolu 30(5) tiegħu,
      Wara li kkunsidrat ir-Regolament (KE) Nru 1331/2008 tal-Parlament Ewropew u tal-Kunsill tas-16 ta’ Diċembru 2008 li jistabbilixxi proċedura ta’ awtorizzazzjoni komuni għall-addittivi tal-ikel, l-enżimi tal-ikel u l-aromatizzanti tal-ikel (2), u b’mod partikolari l-Artikolu 7(5) tiegħu,
      Billi:
      
                  (1)
               
               
                  L-Anness II tar-Regolament (KE) Nru 1333/2008 jistabbilixxi lista tal-Unjoni ta’ addittivi tal-ikel approvati għall-użu fl-ikel u l-kundizzjonijiet tal-użu tagħhom.
               
            
                  (2)
               
               
                  L-Anness III tar-Regolament (KE) Nru 1333/2008 jistabbilixxi lista tal-Unjoni ta’ addittivi tal-ikel approvati għall-użu fl-ikel, enżimi tal-ikel, aromatizzanti, nutrijenti u l-kundizzjonijiet tal-użu tagħhom.
               
            
                  (3)
               
               
                  Ir-Regolament tal-Kummissjoni (UE) Nru 231/2012 (3) jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008.
               
            
                  (4)
               
               
                  Dawn il-listi jistgħu jiġu emendati skont il-proċedura msemmija fir-Regolament (KE) Nru 1331/2008.
               
            
                  (5)
               
               
                  Skont l-Artikolu 3(1) tar-Regolament (KE) Nru 1331/2008, il-lista tal-Unjoni ta’ addittivi tal-ikel tista’ tiġi aġġornata jew fuq inizjattiva tal-Kummissjoni jew wara li ssir applikazzjoni.
               
            
                  (6)
               
               
                  Applikazzjoni għall-awtorizzazzjoni tal-użu tad-Diaċetat tal-potassju bħala preservattiv tressqet fis-27 ta’ Settembru 2010 u tinsab għad-dispożizzjoni tal-Istati Membri.
               
            
                  (7)
               
               
                  Id-Diaċetat tal-potassju huwa mitlub għall-użu bħala alternattiva għall-addittiv tal-ikel Diaċetat tas-sodju E 262 (ii) li jintuża bħala inibitur għat-tkabbir ta’ mikroorganiżmi. Is-sostituzzjoni tad-Diaċetat tas-sodju E 262 (ii) bid-Diaċetat tal-potassju tista’ tgħin biex jonqos il-konsum tas-sodju fid-dieta.
               
            
                  (8)
               
               
                  Skont l-Artikolu 3(2) tar-Regolament (KE) Nru 1331/2008, il-Kummissjoni għandha titlob l-opinjoni tal-Awtorità biex taġġorna l-lista tal-Unjoni ta’ addittivi tal-ikel stabbilita fl-Anness II tar-Regolament (KE) Nru 1333/2008, għajr meta l-aġġornament inkwistjoni ma jkunx suxxettibbli li jħalli effett fuq is-saħħa tal-bniedem. Id-diaċetat tal-potassju huwa kompost ekwimolekulari ta’ żewġ addittivi tal-ikel awtorizzati (l-Aċetat tal-potassju E 261 u l-Aċidu aċetiku E 260). Fl-1990, il-Kumitat Xjentifiku għall-Ikel evalwa l-addittivi tal-ikel ta’ bosta funzjonijiet teknoloġiċi. Għall-aċidi, il-bażijiet u l-imluħa tagħhom, il-valutazzjonijiet issejsu fuq l-anjoni u l-katjoni elenkati. L-Aċidu aċetiku (E 260) u l-imluħa tiegħu, l-aċetati u d-diaċetati tal-ammonju, tas-sodju, tal-potassju u tal-kalċju, ġew koperti bl-evalwazzjoni. Il-Kumitat stabbilixxa grupp ta’ Konsum Aċċettabbli Kuljum li mhux speċifikat għal dawn is-sustanzi kollha. Dan jimplika li l-użu tagħhom ma jirrappreżentax periklu għas-saħħa sabiex jinkiseb l-effett teknoloġiku mixtieq. L-awtorizzazzjoni għall-użu tad-Diaċetat tal-potassju, b’mod simili għall-Aċetat tal-potassju mhix suxxettibli li jkollha effett fuq is-saħħa tal-bniedem u għalhekk m’hemmx bżonn li tintalab l-opinjoni tal-Awtorità.
               
            
                  (9)
               
               
                  Id-Diaċetat tal-potassju għandu jiġi awtorizzat biex jintuża bl-istess mod bħall-Aċetat tal-potassju. Għalhekk fl-Annessi tar-Regolament (KE) Nru 1333/2008 l-isem kurrenti tal-addittiv E 261, jiġifieri “aċetat tal-potassju”, għandu jinbidel bl-espressjoni “aċetati tal-potassju” li tkopri kemm l-aċetat tal-potassju u d-diaċetat tal-potassju.
               
            
                  (10)
               
               
                  L-ispeċifikazzjonijiet għad-Diaċetat tal-potassju għandhom jiddaħħlu fir-Regolament (UE) Nru 231/2012. Fl-Anness ta’ dak ir-Regolament, in-numru E 261 (ii) għandu jiġi assenjat lid-Diaċetat tal-potassju, u n-numru tal-Aċetat tal-potassju, li bħalissa huwa E 261, għandu jinbidel għal E 261 (i). Din ir-rinumerazzjoni ma għandhiex konsegwenzi fuq ir-rekwiżiti tat-tikkettar stipulati fl-Artikoli 22 u 23 tar-Regolament (KE) Nru 1333/2008.
               
            
                  (11)
               
               
                  Skont id-dispożizzjonijiet tranżitorji tar-Regolament tal-Kummissjoni (UE) Nru 1129/2011 tal-11 ta’ Novembru 2011 li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill billi jistabbilixxu lista tal-Unjoni ta’ addittivi tal-ikel (4), l-Anness II li jistabbilixxi l-lista tal-Unjoni ta’ addittivi tal-ikel approvata għall-użu fl-ikel u l-kundizzjonijiet tal-użu, japplika mill-1 ta’ Ġunju 2013. Sabiex ikun jista’ jintuża d-diaċetat tal-potassju qabel din id-data, huwa meħtieġ li tiġi speċifikata data tal-applikazzjoni aktar bikrija fir-rigward ta’ dan l-addittiv tal-ikel.
               
            
                  (12)
               
               
                  Għaldaqstant ir-Regolamenti (KE) Nru 1333/2008 u (UE) Nru 231/2012 għandhom jiġu emendati skont dan.
               
            
                  (13)
               
               
                  Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali u la l-Parlament Ewropew u lanqas il-Kunsill ma opponewhom,
               
            ADOTTAT DAN IR-REGOLAMENT:
      Artikolu 1
      L-Annessi II u III tar-Regolament (KE) Nru 1333/2008 huma emendati skont l-Anness ta’ dan ir-Regolament.
      Artikolu 2
      L-Anness tar-Regolament (UE) Nru 231/2012 huwa emendat skont l-Anness II ta’ dan ir-Regolament.
      Artikolu 3
      Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-16 ta’ Jannar 2013.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 354, 31.12.2008, p. 16.
      
         (2)  ĠU L 354, 31.12.2008, p. 1.
      
         (3)  ĠU L 83, 22.3.2012, p. 1.
      
         (4)  ĠU L 295, 12.11.2011, p. 1.
      
         ANNESS I
         
                     A.
                  
                  
                     L-Anness II tar-Regolament (KE) Nru 1333/2008 huwa emendat kif ġej:
                     
                                 (1)
                              
                              
                                 Fil-Parti B, il-punt 3 "Addittivi tal-ikel għajr kuluri u ħlewwiet” l-annotazzjoni dwar l-addittiv E 261 tinbidel b’dan li ġej:
                                 
                                             “E 261
                                          
                                          
                                             Aċetati tal-potassju (*)
                                             
                                          
                                       
                           
                                 (2)
                              
                              
                                 Fil-Parti C, Grupp I, l-entrata għall-addittiv E 261 tinbidel b’dan li ġej:
                                 
                                             “E 261
                                          
                                          
                                             Aċetati tal-potassju (**)
                                             
                                          
                                          
                                             
                                                quantum satis
                                             
                                          
                                       
                           
                                 (3)
                              
                              
                                 Fil-Parti E:
                                 
                                             (a)
                                          
                                          
                                             Fil-kategorija tal-ikel 04.2.3 “Frott u ħxejjex fil-laned u fil-fliexken”, l-annotazzjoni dwar l-addittiv E 261 tinbidel b’dan li ġej:
                                             
                                                         “E 261
                                                      
                                                      
                                                         Aċetati tal-potassju
                                                      
                                                      
                                                         
                                                            quantum satis
                                                         
                                                      
                                                      
                                                          
                                                      
                                                      
                                                         Perjodu tal-applikazzjoni:
                                                         mis-6 ta' Frar 2013."
                                                      
                                                   
                                       
                                             (b)
                                          
                                          
                                             Fil-kategorija tal-ikel 07.1.1 “Ħobż ippreparat biss bl-ingredjenti li ġejjin: dqiq tal-qamħ, ilma, ħmira jew melħ”, l-annotazzjoni dwar l-addittiv E 261 tinbidel b’dan li ġej:
                                             
                                                         “E 261
                                                      
                                                      
                                                         Aċetati tal-potassju
                                                      
                                                      
                                                         
                                                            quantum satis
                                                         
                                                      
                                                      
                                                          
                                                      
                                                      
                                                         Perjodu tal-applikazzjoni:
                                                         mis-6 ta' Frar 2013."
                                                      
                                                   
                                       
                                             (c)
                                          
                                          
                                             Fil-kategorija tal-ikel 07.1.2 “Pain courant français; Friss búzakenyér, fehér és félbarna kenyerek” l-annotazzjoni dwar l-addittiv E 261 tinbidel b’dan li ġej:
                                             
                                                         “E 261
                                                      
                                                      
                                                         Aċetati tal-potassju
                                                      
                                                      
                                                         
                                                            quantum satis
                                                         
                                                      
                                                      
                                                          
                                                      
                                                      
                                                         
                                                            Friss búzakenyér, fehér és félbarna kenyerek biss
                                                         Perjodu tal-applikazzjoni:
                                                         mis-6 ta' Frar 2013."
                                                      
                                                   
                                       
                                             (d)
                                          
                                          
                                             Fil-kategorija tal-ikel 08.1.2 “Il-preparazzjonijiet tal-laħam kif definit mir-Regolament (KE) Nru 853/2004” l-annotazzjoni dwar l-addittiv E 261 tinbidel b’dan li ġej:
                                             
                                                         “E 261
                                                      
                                                      
                                                         Aċetati tal-potassju
                                                      
                                                      
                                                         
                                                            quantum satis
                                                         
                                                      
                                                      
                                                          
                                                      
                                                      
                                                         preparazzjonijiet ta’ laħam kapuljat frisk ippakkjati minn qabel
                                                         Perjodu tal-applikazzjoni:
                                                         mis-6 ta' Frar 2013."
                                                      
                                                   
                                       
                                             (e)
                                          
                                          
                                             Fil-kategorija tal-ikel 13.1.3 “Ikel ipproċessat ibbażat fuq iċ-ċereali u ikel tat-trabi għal trabi u tfal żgħar kif definiti mid-Direttiva 2006/125/KE” l-annotazzjoni dwar l-addittiv E 261 tinbidel b’dan li ġej:
                                             
                                                         “E 261
                                                      
                                                      
                                                         Aċetati tal-potassju
                                                      
                                                      
                                                         
                                                            quantum satis
                                                         
                                                      
                                                      
                                                          
                                                      
                                                      
                                                         ikel ipproċessat abbażat fuq iċ- ċereali u ikel tat-trabi biss, għall-aġġustament tal-pH biss
                                                         Perjodu tal-applikazzjoni:
                                                         mis-6 ta' Frar 2013."
                                                      
                                                   
                                       
                           
               
                     B.
                  
                  
                     L-Anness III tar-Regolament (KE) Nru 1333/2008 huwa emendat kif ġej:
                     
                                 (a)
                              
                              
                                 Fil-Parti 3, l-annotazzjoni dwar l-addittiv E 261 tinbidel b’dan li ġej:
                                 
                                             “E 261
                                          
                                          
                                             Aċetati tal-potassju
                                          
                                          
                                             
                                                quantum satis
                                             
                                          
                                          
                                             
                                                quantum satis
                                             
                                          
                                          
                                             
                                                quantum satis”
                                          
                                          
                                              
                                          
                                       
                           
                                 (b)
                              
                              
                                 Fil-Parti 5, Taqsima A, l-annotazzjoni dwar l-addittiv E 261 tinbidel b’dan li ġej:
                                 
                                             “E 261
                                          
                                          
                                             Aċetati tal-potassju
                                          
                                          
                                             
                                                quantum satis
                                             
                                          
                                          
                                             In-nutrijenti kollha”
                                          
                                          
                                              
                                          
                                       
                           
                                 (c)
                              
                              
                                 Fil-Parti 6, Tabella 1, l-annotazzjoni dwar l-addittiv E 261 tinbidel b’dan li ġej:
                                 
                                             “E 261
                                          
                                          
                                             Aċetati tal-potassju”
                                          
                                       
                           
               
            (*)  Perjodu tal-applikazzjoni: mis-6 ta' Frar 2013."
         
            (**)  Perjodu tal-applikazzjoni: mis-6 ta' Frar 2013."
      
      
         ANNESS II
         L-Anness tar-Regolament (UE) Nru 231/2012 huwa emendat kif ġej:
         
                     (a)
                  
                  
                     Fl-annotazzjoni dwar l-addittiv E 261, l-intestatura tinbidel b’dan li ġej:
                     “E 261 (i) AĊETAT TAL-POTASSJU”
                  
               
                     (b)
                  
                  
                     Din l-annotazzjoni tiddaħħal wara l-annotazzjoni dwar l-addittiv E 261 (i):
                     “E 261 (ii) DIAĊETAT TAL-POTASSJU
                     
                     
                                 
                                    Sinonimi
                                 
                              
                              
                                  
                              
                           
                                 
                                    Definizzjoni
                                 
                              
                              
                                 Id-diaċetat tal-Potassju huwa kompost molekulari ta’ aċetat tal-potassju u aċidu aċetiku
                              
                           
                                 EINECS
                              
                              
                                 224-217-7
                              
                           
                                 Isem kimiku
                              
                              
                                 Diaċetat idroġenat tal-potassju
                              
                           
                                 Formula kimika
                              
                              
                                 C4H7KO4
                                 
                              
                           
                                 Piż molekulari
                              
                              
                                 158,2 
                              
                           
                                 Test
                              
                              
                                 Kontenut ta’ 36 sa 38 % ta’ aċidu aċetiku ħieles u 61 sa 64 % ta’ aċetat tal-potassju
                              
                           
                                 
                                    Deskrizzjoni
                                 
                              
                              
                                 Kristalli bojod
                              
                           
                                 
                                    Identifikazzjoni
                                 
                              
                           
                                 pH
                              
                              
                                 4,5 – 5 (10 % soluzzjoni milwiema)
                              
                           
                                 Test għall-aċetat
                              
                              
                                 Jgħaddi mit-test
                              
                           
                                 Test għall-potassju
                              
                              
                                 Jgħaddi mit-test
                              
                           
                                 
                                    Purità
                                 
                              
                           
                                 Kontenut tal-ilma
                              
                              
                                 Mhux aktar minn 1 % (il-metodu Karl Fischer)
                              
                           
                                 Aċidu formiku, formati u sustanzi ossidabbli oħra
                              
                              
                                 Mhux iktar minn 1 000  mg/kg espressi bħala aċidu formiku
                              
                           
                                 Arseniku
                              
                              
                                 Mhux aktar minn 3 mg/kg
                              
                           
                                 Ċomb
                              
                              
                                 Mhux aktar minn 2 mg/kg
                              
                           
                                 Merkurju
                              
                              
                                 Mhux aktar minn 1 mg/kg”